ROMÂNIA

 JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii,**

**în municipiul Lugoj**

 Consiliul Local al Municipiului Lugoj;

Având în vedere Referatul nr. 16/29301/(RI19)183 din 22.03.2024 al Primarului interimar al Municipiului Lugoj – inițiator al proiectului de hotărâre;

Având în vedere Proiectul de hotărâre nr. 63 din 22.03.2024 privind aprobarea criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în municipiul Lugoj;

Luând în considerare raportul de specialitate nr. 16/29386/(RI19)184 din 22.03.2024 întocmit de Direcția tehnică – Biroul tehnic, avize, control urban;

 Luând în considerare avizul nr. 29 din 28.03.2024 al Comisiei amenajarea teritoriului, administrarea patrimoniului, urbanism, servicii publice, protecția mediului și a celorlalte Comisii de specialitate ale Consiliului Local al Municipiului Lugoj;

 Luând în considerare Adresa Ministerului Dezvoltării, Lucrărilor publice și Administrației nr. 29010, 32454/21.02.2024, înregistrată la instituția noastră cu nr. 16/22168 din 05.03.2024 ;

Ținând seama de Hotărârea Consiliului Local nr. 7 din 31.01.2024 privind aprobarea criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în municipiul Lugoj;

 Având în vedere art. 8 alin. (1) și (3) din Legea nr. 152/1998 privind înfiinţarea Agenţiei Naţionale pentru Locuinţe, republicată, modificată și completată;

 Ținând cont de art. 3 alin. (1) și art. 14 alin. (7) și (8) din Normele Metodologice pentru punerea în aplicare a prevederilor Legii nr. 152/1998 aprobate prin Hotărârea Guvernului nr. 962/2001, modificate și completate;

 În conformitate cu art. 129 alin. (2) lit. d) coroborat cu alin. (7) lit. q), art. 139 alin. (3) lit. g) și art. 154 alin. (1) din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare;

 În temeiul art. 196 alin. (1) lit. a) și art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

 **Art.1.** - Se aprobă criteriile pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în municipiul Lugoj, conform anexei care face parte integrantă din prezenta hotărâre.

**Art.2. -** La data intrării în vigoare a prezentei hotărâri își încetează aplicabilitatea Hotărârea Consiliului Local al Municipiului Lugoj nr. 7 din 31.01.2024 privind aprobarea criteriilor pentru stabilirea ordinii de prioritate în soluționarea cererilor de locuințe și în repartizarea locuințelor pentru tineri, destinate închirierii, în municipiul Lugoj.

 **Art.3.** - Îndeplinirea prevederilor prezentei hotărâri se încredinţează Direcției tehnice.

 **Art.4.** - Prezenta hotărâre se comunică:

- Instituţiei Prefectului, judeţul Timiş;

- Primarului interimar al municipiului Lugoj;

- Direcţiei administraţie publică locală;

- Direcției buget-cheltuieli;

- Direcției venituri;

- Direcției tehnice;

- Serviciului de administrare a domeniului public;

 -Comisiei sociale, constituită în vederea analizării cererilor depuse pentru repartizarea de locuințe, destinate închirierii, tinerilor și familiilor de tineri în vârstă de până la 35 de ani;

 - Ministerului Dezvoltării, Lucrărilor publice și Administrației;

- Celor interesați, prin afișare și publicare;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Adrian-Doru Serendan SECRETARUL GENERAL AL MUNICIPIULUI

 Dan Ciucu

 **Nr. 60 din 28.03.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 18 |
| 3. | Număr voturi pentru | 18 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |